stanford-oval/wikipedia huggingface dataset:
קצרנות
הערות שוליים

↑  עמוס מרון, תולדות הקצרנות, כיצד היא עובדת והיכן עדיין משתמשים בה, באתר כאן תאגיד השידור, ‏21 בנובמבר 2018
↑  שבת, קה, עמוד א'
↑  גדליה פעלדער, יסודי ישרון - חלק ה, עמוד 67
↑  אהל תורה, טבת תרפ"ח
| --- | --- |
בקרת זהויות :  NLI: 987007541362105171  BnF: cb119533202 (data)  GND: 4057272-9  LCCN: sh85122023  LNB: 000130322  NARA: 10644834  NDL: 00571384  NKC: ph126839
קמדן טאון

| --- | --- |

 מידע
 עיר:  לונדון לונדון
 קואורדינטות:  51°32′28″N 0°08′36″W﻿ / ﻿51.541°N 0.1433°W﻿ / 51.541; -0.1433
  (למפת לונדון מוגדלת) קנט סארי ברקשייר בקינגהאם הרטפורדשייר אסקסקמדן טאון(למפת לונדון רגילה) קנט סארי בר. בקי. הרטפורדשייר אסקסקמדן טאון(למפת קמדן רגילה) המוזיאון הבריטי בארנט הארינגיי איזלינגטון הסיטי של וסטמינסטר קמדן טאון(למפת קמדן מוגדלת) המוזיאון הבריטי בארנט הארינגיי איזלינגטון הסיטי של וסטמינסטר קמדן טאון
 
מסילת הרכבת התחתית עוברת מעל הרחוב הראשי של קמדן.
קמדן טאון בלילה
מבנה ליד קמדן לוק
קמדן טאון (באנגלית: Camden Town) היא שכונה ברובע קמדן של העיר לונדון, בירת הממלכה המאוחדת. השכונה ממוקמת סביב קמדן היי סטריט (הרחוב הראשי קמדן), צפונית לסיטי של לונדון. השכונה ידועה בשוק קמדן הממוקם בה.
אתרים בעלי חשיבות

בגבולה הצפוני של שכונת קמדן טאון עוברת תעלת ריג'נטס בדרכה לעבר גן החיות של לונדון. השכונה התפתחה סביב קמדן לוק – תא שיט המאפשר העלאת הסירות למפלס גבוה יותר. סביב אזור זה התפתח שוק קמדן בשנות ה-70 של המאה ה-20.
בגבולה הדרומי של השכונה נמצא ריג'נטס פארק וגן החיות של לונדון. כמו כן בשכונה ממוקמים המוזיאון היהודי וכנסיית סנט פנקרס הישנה.
אתרים בעלי חשיבות > שוקי קמדן

אתר התיירות העיקרי של קמדן הוא השווקים שבה. שוק מזון קטן משמש את הקהילה המקומית, אולם מרבית השווקים הם שווקים תיירותיים בהם מוכרים ביגוד, רהיטים, ספרים וחפצי אמנות.
תחבורה

קמדן טאון מהווה מרכז תחבורתי. קווי אוטובוס רבים עוברים דרכה ומקשרים את השכונה ליתר חלקי לונדון. בשכונה ממוקמת תחנת קמדן טאון של הרכבת התחתית של לונדון – אשר אינה עומדת בעומס הנוסעים בה בסופי שבוע, בשל מספר המבקרים הרב המגיע לשוקי קמדן.
אזכורים תרבותיים

בספרו של צ'ארלס דיקנס "מזמור לחג המולד" מתגוררים בוב קרצ'יט ומשפחתו בקמדן טאון. השכונה מוזכרת גם בספר דומבי ובנו של דיקנס. בספרו של ג'ון לה קארה "Tinker, Tailor, Soldier, Spy" מתרחש שיא העלילה במבנה בקמדן טאון ברחוב לוק (רחוב שאינו קיים במציאות). ספרו של ניק הורנבי "נאמנות גבוהה" מתרחש אף הוא בקמדון, בחנות הנקראת 'Championship Vinyl' (חנות שאינה קיימת במציאות).
השכונה מוזכרת בשירים רבים, בהם בשיר "Come Back To Camden" באלבום מורסיי משנת 2004 "You Are the Quarry"; בשירו של ראיין אדמס "English Girls Approximately" מאלבום "Love is Hell"; ובשיר "קמדן טאון" באלבום "The Lone Ranger" של להקת מאדנס.
שוק קמדן
קפוצ'ינו

קפוצ'ינו עם לאטה ארט בצורת לב
קפוצ'ינו (באיטלקית: Cappuccino; בישראל מכונה גם קפה הפוך) הוא משקה קפה איטלקי המוכן מערבוב של אספרסו, חלב חם, וחלב מוקצף.
מקור השם במסדר הנזירים הקפוצ'ינים, שצבע גלימותיהם מזכיר את צבעיו של המשקה.
הגדרה

את הקפוצ'ינו מכינים באמצעות מכונת קפה. לאחר טחינת פולי-הקפה, הם נחלטים במכונה עם מים רותחים לאספרסו. האספרסו נמזג לשליש התחתון של הכוס. לאחר מכן מוזג הבריסטה חלב שחימם והקציף בסטימר, מקציף החלב. את החלב מוזגים בתנועות מעגליות לכוס עם האספרסו, ובנדנוד החלב המוקצף מתערבבת ה"קרמה", קצף האספרסו עם קצף החלב ונוצר ציור שידוע גם בכינוי "לאטה ארט".
משקאות קפוצ'ינו מוגשים בדרך כלל בליווי כפית.
היסטוריה

מכונות אספרסו מן הסוג אשר משמש להכנת משקאות קפוצ'ינו הוצגו לראשונה בתחילת המאה ה-20. לואיג'י באזרה ממילאנו רשם עליהן את בקשת הפטנט הראשונה בשנת 1901. שמו של השם ניתן לו עקב דמיון צבע המשקה לגלימותיהם של מסדר הקפוצ'ינים. הפופולריות של משקה הקפוצ'ינו עלתה עם שדרוג מכונות האספרסו הגדולות בבתי הקפה ובמסעדות לאחר מלחמת העולם השנייה, ובאופן ספציפי עם הכנסתן של מכונות הקפה המודרניות, בלחץ גבוה, על ידי החברה האיטלקית גאג'יה בשנת 1948. המשקה התפתח לצורתו המוכרת היום בשנות החמישים של המאה ה-20.
בממלכה המאוחדת, קפה אספרסו צבר פופולריות בצורת ההגשה של קפוצ'ינו, בעיקר בשל המנהג הבריטי של שתיית קפה עם חלב.
אופן הכנה

המרכיב החשוב ביותר בהכנת קפוצ'ינו, מעבר לשוט האספרסו, הוא המרקם והטמפרטורה של החלב. כאשר מרתיחים חלב מעל 75°C החלבון נשרף והחלב מאבד מטעמו. יתבטא בבועות גדולות מהרגיל בחלק העליון של הקצף. כאשר בריסטה מחמם חלב בעזרת קיטור עבור כוס קפוצ'ינו, מתחיל להיווצר קצף אחיד באמצעות חדירה של בועות אוויר זעירות אל תוך החלב, מה שנותן לחלב המוקצף את המרקם הקטיפתי המיוחל. הקפוצ'ינו המסורתי מורכב משוט אספרסו, שעליו נמזג חלב מוקצף באופן שיוצר שכבת קצף בעובי 2 ס"מ. קיימות וריאציות נוספות של המשקה, אשר משלבות יותר או פחות חלב מוקצף, ומכונות קפוצ'ינו "רטוב" או "יבש" בהתאמה. בריסטה מנוסה עשוי להשתמש בחלב המוקצף לצורך ציור בקפה תוך כדי מזיגת החלב, במה שמכונה "לאטה ארט".
כוס קפוצ'ינו עם ציור בקפה עליו ומבחש הקינמון לצידו
רומבי קטדזה

| --- | --- |

 לידה:  17 בינואר 1974 (בת 50) זימבבואה זימבבואה
 מדינה:  זימבבואה זימבבואה
 השכלה:  אוניברסיטת מקגיל, ממכללת גולדסמית
 עיסוק:  במאית, מפיקה, תסריטאית ושדרנית רדיו
 מעסיק:  אוניברסיטת זימבבואה 
 
רומבי קטדזה (נולדה ב־17 בינואר 1974) היא במאית, מפיקה, תסריטאית ושדרנית רדיו זימבבואית.
ראשית חייו וחינוך

רומבי קטדזה למדה בבית ספר יסודי ובית ספר תיכון בהארארה שבזימבבואה. היא סיימה את לימודיה לתואר הראשון באומנויות באוניברסיטת מקגיל שבקנדה. בשנת 2008, קטדזה קיבלה את מלגת צ'בנינג (אנ') שאפשרה לה להמשיך ללמוד קולנוע. היא גם בעלת תואר שני באמנויות הקולנוע ממכללת גולדסמית שבלונדון (אנ').
קריירה

לרומבי קטדזה יש ניסיון בהפקת סרטים וסדרות טלוויזיה, בימוי, כתיבה והצגת תוכניות ברדיו. בין השנים 1994 עד 2000, קטדזה הפיקה והציגה תוכניות רדיו בנושאים של נשים, אומנות ותרבות, היפ הופ וג'אז, עבור "CKUT-FM" (אנ') (מונטריאול) ו-"Zimbabwe Broadcasting Corporation" (אנ') (זימבבואה). בין השנים 2004 עד 2006 היא שימשה כמנהלת של פסטיבל הסרטים הבינלאומי בזימבבואה (אנ'). החל משנת 2008, קטדזה הפיקה סדרות וסרטים רבים.
רומבי קטדזה היא מרצה במשרה חלקית במחלקה לאומנויות ותיאטרון באוניברסיטת זימבבואה. היא גם אחראית על הסרטים והסדרות החדשות לאורך כל השנה, מטעם המועצה הלאומית לאמנויות של זימבבואה (אנ'). בנוסף היא לוקחת חלק פעיל בממשלת זימבבואה, בשביל לתמוך בתעשיית הקולנוע.
פילמוגרפיה

"Danai" ‏(2002)
"Postcards from Zimbabwe" ‏(2006)
"Trapped" ‏(2006)
"Asylum" ‏(2007)
"Insecurity Guard" ‏(2007)
"Tariro" ‏(2008)
"Big House, Small House" ‏(2009)
"The Axe and the Tree" ‏(2011)
"The Team" ‏(2011)
"Playing Warriors" ‏(2012)
הערות שוליים

1 2  Rumbi Katedza, באתר "African Film Festival"
↑  A Feminist Break with Shona Tradition in the work of Rumbi Katedza?, באתר "film-philosophy"
↑  Film in Zimbabwe, באתר "Nordic Africa Institute"
↑  Rumbi Katedza’s star shines, באתר "the zimbabwean"' ב-31 באוקטובר 2007
↑  Rumbi Katedza, באתר "iffr"
↑  A Conversation with Rumbi Katedza, נכתב ב-17 בפברואר 2011 11
↑  LIVE FROM ZIMBABWE, נכתב ב-5 באפריל 2018
↑  Arts Council Reveals NAMA Monitors - Zimbo Jam, באתר "Zimbo Jam", נכתב ב-14 באוקטובר 2015
↑  Filmmaker urges Govt support, נכתב על ידי  Sunday News Online, באתר "sunday news", ב-2 באוגוסט 2015
↑  State of the Zimbabwe Film Industry, נכתב על ידי Rumbi Katedza, באתר ".povo", ב-22 בפברואר 2014
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רומבי קטדזה".
רה-פולריזציה

בנוירופיזיולוגיה, רה-פולריזציה (Repolarization) היא שינוי בפוטנציאל ממברנת התא, כך שהוא הופך לשלילי יותר. הרה-פולריזציה מתרחשת לאחר שלב הדה-פולריזציה, שבו השתנה פוטנציאל הממברנה לחיובי. רה-פולריזציה נגרמת כתוצאה ממעבר של יוני אשלגן אל חוץ התא. התוצאה - פוטנציאל הממברנה של התא שלילי יותר מפוטנציאל המנוחה.
רומבוזואה

| רומבוזואה |
| --- | --- |

מיון מדעי
ממלכה:: בעלי חיים
מערכה:: רומבוזואה
מינים
 75
שם מדעי
 Rhombozoa ‏בנדן, 1876
רומבוזואה  (שם מדעי:  Rhombozoa, ידועה גם בשם Dicyemida) היא מערכה המונה כ-75 מינים של טפילים חסרי חוליות קטנים החיים באוקיינוסים.
תיאור

אורכם של הרומבוזואים 0.5 עד 7 מילימטרים וניתן לראותם בקלות בעזרת מיקרוסקופ פשוט. הרומבוזואים חסרי מערכת נשימה, מחזור דם, מערכת שתן, מערכת עיכול ומערכת עצבים. גופם מורכב מ-20 עד 30 תאים.
מחזור חיים

הרומבוזואים מתרבים גם ברבייה אל-זוויגית וגם ברבייה רגילה, והם חיים בדיונונים ותמנונאים צעירים, שהם הפונדקאים שלהם. לרוב המינים יש פונדקאי אחד או שניים, אך מינים אחרים נטפלים לכמה פונדקאים. ההשפעות של הרומבוזואים על הפונדקאים שלהם אינן ידועות.
טקסונומיה

הסיווג של הרומבוזואים שנוי במחלוקת: במקור הם סווגו יחד עם המערכה אורתונקטידה (Orthonectida)  בקבוצה מזוזואה (Mesozoa). עם זאת, מדענים אחרים סיווגו אותם כקרובים לתולעים נימיות (Nematoda) ולאחר מכן כשייכים לקבוצה לופוטרוכוזואה (Lophotrochozoa). הרומבוזואים אינם מחולקים לסדרות או מחלקות אלא לשלוש משפחות.
מיון

משפחה  Dicyemidae
משפחה  Kantharellidae
משפחה  Conocyemidae
קסדת ברודי

| --- | --- |

קסדת ברודי בשירות נורווגי
 מידע כללי
 סוג:  קסדה
 תכנון:  ג'ון לאופולד ברודי
 מדינה מייצרת:  הממלכה המאוחדת הממלכה המאוחדת
 היסטוריית שירות
 תקופת השירות:  1915–הווה (כ־109 שנים)
 מלחמות:  מלחמת העולם הראשונה  מלחמת העולם השנייה  מלחמת העצמאות
קסדת ברודי היא קסדת פלדה, שעוצבה על ידי ג'ון לאופולד ברודי ושימשה את הממלכה המאוחדת ובעלות בריתה במהלך מלחמת העולם הראשונה ומלחמת העולם השנייה.
בהגדרה המצומצמת ביותר קסדת ברודי היא רק אותו דגם ראשוני שפותח ב-1915 עבור הצבא הבריטי, אך עיצוב זה זכה למספר דגמים ממשיכים ויוצר במספר מדינות בעלות ברית אשר נהוג לכלול אותם בהגדרה הרחבה, כל אלו חולקים את אותו העיצוב המאפיין של הקסדה. הקסדות העיקריות שהתבססו על הברודי היו הסימן I ו-II הבריטיות וה-M1917 האמריקאית, היא זכתה למספר כינויים בהם "קסדת טומי", "קסדת דאובוי" (Doughboy), "קסדת רסיסים" ובפי החיילים הגרמנים "קערת סלט" (Salatschüssel).
בשירות צה"ל

הדגמים השונים של קסדת הברודי הבריטית הגיעו לידי הארגונים הלוחמים בישראל עוד טרם קום המדינה. הקסדה הייתה בשימוש נרחב של חיילי צה"ל במהלך מלחמת העצמאות ועד אמצע שנות ה-50, כאשר היא הוחלפה בהדרגה בקסדת הצנחנים הבריטית לצנחנים וקסדת ה-M1 ליחידות הלוחמות.
קסדות ברודי נותרו בשימוש יחידות שונות בצה"ל במלחמת ששת הימים ובמספרים מצומצמים יותר אף במלחמת יום הכיפורים - בעיקר בקרב יחידות עורפיות, סוללות תותחנים ולוחמי חיל הים.
דגמים עיקריים

קסדת פלדה ברודי, דגם A (‏ Brodie's Steel Helmet, War Office Pattern, Type A): הקסדה המקורית שפותחה ב-1915 בבריטניה.
קסדת פלדה ברודי, דגם B (‏Brodie's Steel Helmet, Type B): דגם של הקסדה שיוצר מתרכובת פלדת הדפילד.
קסדת פלדה סימן I (‏Helmet, Steel, Mark I): דגם הייצור העיקרי של מלחמת העולם הראשונה אשר יוצר החל מ-1916 במקביל בבריטניה ותחת רישיון במספר מדינות אחרות.
קסדת פלדה סימן II (‏Helmet, Steel, Mark II): דגם הייצור העיקרי של מלחמת העולם השנייה אשר יוצר החל מ-1938 במקביל בבריטניה ותחת רישיון במספר מדינות אחרות.
M1917 : דגם הקסדה שפותחה בארצות הברית על בסיס קסדות הסימן I ששימשו אותה בתחילת מלחמת העולם הראשונה.
M1917A1: גרסה משודרגת של הדגם הראשוני שפותחה ב-1934 ושימשה את כוחות ארצות הברית בשלבים המוקדמים של מלחמת העולם השנייה.
משתמשות עיקריות

הממלכה המאוחדת הממלכה המאוחדת
הודו הודו
ארצות הברית ארצות הברית
בלגיה בלגיה
פקיסטן פקיסטן
פולין פולין
דרום אפריקה דרום אפריקה
ישראל ישראל
ניו זילנד ניו זילנד
נורווגיה נורווגיה
טורקיה טורקיה
הפיליפינים הפיליפינים
פורטוגל פורטוגל
ראו גם

קסדת פלדה לכוחות מוצנחים
קסדת M1
שטאלהלם
הערות שוליים

↑  דגמי הקסדה השונים נמצאים גם כיום בשימוש לא סדיר סביב העולם, בצבא הבריטי העיצוב הוחלף בסימן III לקראת סוף מלחמת העולם השנייה.
חיילי צה"ל באימון במהלך מלחמת העצמאות.
לוחמי חיל הים במהלך מלחמת ששת הימים.
רוג'רס (ארקנסו)

| --- | --- |
סמל רוג'רס

מרכז העיר
 מדינה:  ארצות הברית ארצות הברית
 מדינה:  ארקנסו ארקנסו
 מחוז:  בנטון
 שפה רשמית:  אנגלית
 תאריך ייסוד:  1881
 שטח:  98 קמ"ר
 גובה:  417 מטרים
 אוכלוסייה:  ‏
  ‑ בעיר:  69,908 (1 באפריל 2020)
  ‑ צפיפות:  653 נפש לקמ"ר (2010)
 קואורדינטות:  36°19′46″N 98°08′29″W﻿ / ﻿36.32944°N 98.14139°W﻿ / 36.32944; -98.14139
 אזור זמן:  UTC -6
 http://www.rogersar.gov/
  מפת מיקום  מפה מפורטת   (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה רוג'רס(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה רוג'רס(למפת ארקנסו רגילה) ליטל רוק פורט סמית' פאייטוויל ספרינגדייל ג'ונסבורו קונוויי פיין בלאף טקסארקנה טקסס א ו ק ל ה ו מ ה  מיזורי טנסי מיסיסיפי לואיזיאנהרוג'רס(למפת ארקנסו מוגדלת) ליטל רוק פורט סמית' פאייטוויל ספרינגדייל ג'ונסבורו קונוויי פיין בלאף טקסארקנה טקסס א ו ק ל ה ו מ ה  מיזורי טנסי מיסיסיפי לואיזיאנהרוג'רס  he tabBackground:;tabBorder:#aaa;defaultTab:0;
רוג'רס (באנגלית: Rogers) היא העיר הגדולה ביותר במחוז בנטון שבמדינת ארקנסו שבארצות הברית. זוהי העיר השמינית בגודל אוכלוסייתה במדינת ארקנסו והיא שוכנת בצפון-מערבה באחד מהאזורים בעלי שיעור הצמיחה המהיר ביותר בארצות הברית.
היסטוריה

רוג'רס נקראה על שמו של קפטן צ'ארלס וורינגטון רוג'רס, שהיה סגן הנשיא והמנהל הכללי של חברת הרכבות סנט לואיס – סן פרנסיסקו, שנודעה גם בשם "פריסקו" (Frisco). העיירה נוסדה ב-1881, השנה בה היא חוברה לקו הרכבת. ב-6 ביוני אותה שנה התאגדה רוג'רס כעיירה.
בית העסק הקמעונאי הראשון בעיירה היה בבעלות משפחת סטראוד. עוד לפני הגעתם לרוג'רס החזיקו אלן בראינט סטראוד ובנו, הרלן לפייט סטראוד, בית עסק ביישוב פי רידג' שבמערב ארקנסו. עסק זה הוקם עוד קודם ל-1879 ואלן סטראוד שימש גם כמנהל הדואר בפי רידג' באותה תקופה. ב-1884 מכר ה.ל סטראוד את חלקו בחנות שבפי רידג' ורכש מחסן בפינת רחוב וולנאט והרחוב הראשון ברוג'רס ולעסק שהקים הוא קרא בשם "בית המסחר של סטראוד" (Stroud's Mercantile).
ב-1887 הביא סטראוד את אחיו, איבן גייסן שישמש כמנהל בית העסק החדש שלו. בית העסק המשיך להיות העסק הקמעונאי המוביל ברוג'רס עד לשנות השישים של המאה ה-20. ב-1962 נפתחה ברוג'רס החנות הראשונה של רשת וול-מארט, שהמטה הארגוני שלה שוכן בבירת המחוז הסמוכה, בנטונוויל. בהדרגה הצטמצמה פעילותו של בית העסק הוותיק של סטראוד, עד שב-1993 הוא נסגר.
ב-1912 הקימה מועצת העיר ועדה בהשתתפות אנשי עסקים מקומיים כדי לנהל את ריצופם של רחובות מרכז העיר. למרות התלונות התמידיות על האבק והבוץ ברחובות ולמרות ההתלהבות והתמיכה מצדם של תושבים בולטים בעיר, ההתנצחויות בנוגע לעלות המיזם ולדרך ביצועו, גרמו לעיכוב העבודות עד ליולי 1924. הרחובות רוצפו בלבנים והעבודה הושלמה בדצמבר אותה שנה. ריצוף זה השתמר עד ימינו וב-2010 בוצעו בו עבודות חידוש.
המטה של חברת Daisy Outdoor Products, הידועה בשל רובי האוויר שהיא מייצרת, שוכן ברוג'רס לצד מוזיאון רובי האוויר שלה.
הערות שוליים

↑  "Rogers Arkansas". City-Data.com. Retrieved September 12, 2012.
↑  The Pea Ridge Historical Society
| דגל ארקנסו מדינת ארקנסו |
| --- | --- | --- |
| בירת המדינה | ליטל רוק |  |
| אזורים גאוגרפיים | רמת אוזרק • הרי אוצ'יטה • הרי בוסטון |  |
| היישובים הגדולים ביותר | ליטל רוק • פורט סמית' • פאייטוויל • ספרינגדייל • ג'ונסבורו • נורת' ליטל רוק • קונוויי • רוג'רס • פיין בלאף • בנטונוויל • הוט ספרינגס • בנטון • טקסארקנה • שרווד • ג'קסונוויל • ראסלוויל • בלה ויסטה • וסט ממפיס • פאראגולד • קאבוט |  |
| נושאים נוספים | מחוזות • סמלים • היסטוריה • דמוגרפיה • יהדות ארקנסו |  |
| --- | --- |
בקרת זהויות :  NLI: 987007550585805171  LCCN: n81018880  MusicBrainz: 41f4d32e-575a-4271-b732-20fc0b18ec03  SUDOC: 202670325  VIAF: 126675229   WorldCat (עם VIAF): 126675229
רגע של תמימות

| --- | --- |

 בימוי:  מוחסן מח'מלבאף 
 תסריט:  מוחסן מח'מלבאף 
 שחקנים ראשיים:  מוחסן מח'מלבאף Hana Makhmalbaf 
 צילום:  מחמוד כאלארי 
 מדינה:  איראן, צרפת 
 חברה מפיצה:  נטפליקס 
 שיטת הפצה:  וידאו על פי דרישה 
 הקרנת בכורה:  1996 
 משך הקרנה:  78 דק' 
 שפת הסרט:  פרסית 
 סוגה:  סרט קומדיה, סרט דרמה 
 דף הסרט ב־IMDb
 
רגע של תמימות (בפרסית: نون و گلدون, בתעתיק: Nūn o goldūn) הוא סרט משנת 1996 בבימויו של מוחסן מח'מלבאף.
הסרט הופץ גם תחת השמות: נונ וא גולדון, לחם ופרח, לחם ועציץ פרחים, והלחם והאגרטל (Nun va Goldoon, Bread and Flower, Bread and Flower Pot, and The Bread and the Vase).
עלילה

הסרט הוא אוטוביוגרפי באופן חלקי, ומטשטש באופן היברידי את הגבולות בין שיחזור המציאות לפנטסיה. בסרט מוחסן הבמאי מנסה לשחזר חוויה שעבר בגיל שבע עשרה בה הייתה מעורבת בת דודתו ושוטר צעיר, כעשרים שנים לאחר המקרה, עם אותו השוטר ושחקנים צעירים.
שחקנים

מירהאדי טייבי - השוטר
מוחסן מח'מלבאף - הבמאי
עלי באקסי - הבמאי הצעיר
עמאר טאפטי - השוטר הצעיר
מרים מוחמדימיני - האישה הצעירה
ביקורת

למרות שהקרנת הסרט נאסרה באיראן, מחוצה לה המבקרים היו חיוביות מאוד כלפי הסרט. מייק ד'אנג'לו קרא לסרט "אוטוביוגרפיה היברידית מסחררת, דוקומנטרית, מיתולוגית...אמיצה... עדות ליכולתנו לאהוב". והוסיף כי הסרט "נגמר עם אחד מהפריימים הקפואים הגדולים מאז 400 המלקות, אולי הגדול ביותר אי פעם".
לקריאה נוספת

דני מוג'ה, אהבנו כל כך – 100 סרטי מופת, מפה - מיפוי והוצאה לאור, 2003, הערך "רגע של תמימות", עמ' 280–282
הערות שוליים

↑  "Internet Movie Database". נבדק ב-2008-06-06.
↑  Mike D'Angelo (1997-07-07). "The Man Who Viewed Too Much". אורכב מ-המקור ב-2008-05-08. נבדק ב-2008-06-06.
קורטונה

| --- | --- |
סמל קורטונהסמל קורטונה
קורטונה והנוף לעמק צ'יאנה
קורטונה והנוף לעמק צ'יאנה
 מדינה:  איטליה איטליה
 מחוז:  טוסקנה טוסקנה
 נפה:  ארצו
 בירת העיר:  קורטונה 
 שפה רשמית:  איטלקית 
 שטח:  342 קמ"ר
 גובה:  494 מטרים
 אוכלוסייה:  ‏
  ‑ בעיר:  21,133 (1 בינואר 2023)
  ‑ צפיפות:  67.3 נפש לקמ"ר (2010)
 קואורדינטות:  43°16′32″N 11°59′17″E﻿ / ﻿43.275555555556°N 11.988055555556°E﻿ / 43.275555555556; 11.988055555556 
 אזור זמן:  UTC +1
 http://www.comune.cortona.ar.it
  מפת מיקום  מפה מפורטת   (למפת איטליה מוגדלת) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןקורטונה(למפת איטליה רגילה) בארי נאפולי בולוניה רומא מילאנו טורינו קליארי פלרמו פירנצה ונציה קטנזארו סיציליה סרדיניה קור. צרפת שווייץ אוסטריה סלובניה הונגריה קרואטיה בוסניה והרצגובינה  מ. תוניסיה אלג'יריה הים האדריאטי  הים הטירני הים הליגורי  הים התיכוןקורטונה(למפת טוסקנה רגילה) פירנצה פראטו ליבורנו ארצו פיסטויה פיזה לוקה גרוסטו מאסה קרארה סיינה אמיליה-רומאניה מאר. אומבריה לאציו ליגו. ס הים הליגורי קורטונה(למפת טוסקנה מוגדלת) פירנצה פראטו ליבורנו ארצו פיסטויה פיזה לוקה גרוסטו מאסה קרארה סיינה אמיליה-רומאניה מאר. אומבריה לאציו ליגו. ס הים הליגורי קורטונה  he tabBackground:;tabBorder:#aaa;defaultTab:0;
 
קורטונה (באיטלקית Cortona) היא עיר בנפת אָרֶ֫צוֹ שבמחוז טוסקנה, איטליה. קורטונה היא העיר הגדולה בחלקו הדרומי של עמק קיאנה (Valdichiana), עליו היא צופה ממרומי גבעה. סיפורה ההיסטורי של טוסקנה כולה משתקף במבניה וסמטאותיה. בעיקרה היא עיר ימי ביניימית, אולם יש בה גם מבנים מתקופת הרנסאנס, ושרידים רומיים ואטרוסקיים. העיר היא מרכז האומנות הכי חשוב באזורה, אחרי ארצו.
היסטוריה

במקור קורטונה הייתה שייכת למחוז אומבריה, ונכבשה והורחבה על ידי האטרוסקים, שקראו לה "קורטון". בסופו של דבר קורטונה נהייתה לקולוניה רומאית תחת השם "קוריטו". שמותיה העתיקים של קורטונה ואגדות מוצאה תועדו על ידי המגלה והחוקר ג'ורג' דניס. בשלבים האחרונים של המלחמה הגותית באמצע המאה ה-6 קורטונה הותקפה ונהרסה.
קורטונה נהייתה לעיר גיבלינית במאה ה-13, עם מטבע משל עצמה. בשנים 1325-1409 משפחת רניארי-קזאלי שלטה בעיר. לאחר שהמלך לאדיסלאוס מנאפולי(אנ') כבש את העיר בשנת 1409, הוא מכר את העיר לבית מדיצ'י בשנת 1411. בשנת 1737 נכחד בית מדיצ'י וקורטונה נלקחה תחת חסותו של בית לורן. בעקבות מלחמות העצמאות של איטליה, הפכה טוסקנה, כולל קורטונה, לחלק מממלכת איטליה בשנת 1861.
אתרי העיר

קורטונה מלאה במבנים מימי הביניים וממוקמת על גבעה תלולה בגובה 660 מטר, וחובקת את כל הנוף של עמק קיאנה (chiana). מכיכר גריבאלדי יש תצפית לעבר אגם טראזימנו, שבו התרחש קרב טראסימנו בין חניבעל לצבא הרומי. חלקים מהחומה האטרוסקית עדיין נראים ביסודות של החומה הנוכחית של קורטונה. הרחוב הראשי של העיירה, ויה נציונלה, הוא הרחוב היחיד בקורטונה ללא שיפוע, והוא עדיין קרוי על ידי המקומיים רוגה פיאנה.
בתוך פלאצו קזאלי (Palazzo Casali) נמצא מוזיאון האקדמיה האטרוסקית המציג פריטים שונים מהתרבויות האטרוסקיות, הרומיות והמצריות, כמו כן מוצגי אמנות מימי הביניים ומהרנסאנס. המוזיאון הוקם בשנת 1727 כאשר אונופריו בלדלי תרם לאקדמיה דל קורטונה את אוסף העתיקות ואת הספרייה הפרטית שלו. אחד החפצים הידועים במוזיאון הוא מנורה אטרוסקית תלויה שנמצאה ליד קורטונה בשנת 1840 ונרכשה על ידי המוזיאון בסכום גדול של 1600 סקודי פלורנטיני. המנורה העשויה מברונזה היא מהמחצית השנייה של המאה הרביעית לפני הספירה. לבסיסה צורת ראש של גורגונה והיא מעוטרת בדמויות של- silejes וסירנות או הרפיות מנגנות על חלילי פאן. בין כל שני קנים נמצאת דמות של אל הנהר היווני אָכֶלוּס. במוזיאון ישנן יצירות נוספות כגון “בנדיקטוס הקדוש” של אנדריאה קומודי, המדונה של פינטורקיו (Pintoricchio), "המדונה, הילד והקדושים" של פייטרו דה קורטונה, (Pietro da Cortona) וגם עבודה של לוקה סיניורלי.
יצירות האמנות העיקריות של העיר הן שני פנלים שנוצרו בידי פרה אנג'ליקו ונמצאים כיום במוזיאון הבישופות, ״הבשורה״ ו״מדונה והילד עם קדושים״. יצירת אמנות נוספת של פרה אנג'ליקו היא פרסקו מעל הכנסייה לכנסיית סן דומיניקו, שצייר האמן במהלך שהותו בקורטונה בשנת 1436. במוזיאון הבישופות ישנה גם עבודה של ג'וזפה מריה קרספי, הקרויה ״האקסטזה של סנט מרגרט״. מוזיאון האקדמיה האטרוסקית כולל את הציור הידוע Maternità משנת 1916 שצייר האמן המקומי ג'ינו סווריני. במוזיאון יש גם עבודות של פייטרו דה קורטונה.
אתרי העיר > חיי תרבות ופסטיבלים

הכנר, המלחין והמנצח ההולנדי אנדרה ריו קיים הופעה תחת כיפת השמים בכיכר בית העירייה של קורטונה בספטמבר 2003.
קורטונה מארחת אירועי תרבות ופסטיבלים על בסיס קבוע, וגם מזדמן. פסטיבל מוזיקת קודש, תחרות הארכיאדו, בה מתחרים בסגנון ימי הביניים בירי קשת וחץ, ותחרויות אבירים. בזמן פסטיבל ארכידאו, כל העיר מקושטת ומדוגלת בסגנון ימי הביניים. בשנת 2019 העיר אירחה את פסטיבל הסטייק Bistecca Festival .
וילה בראמאסולה נבנתה בשנת 1504 ושימשה כמקום צילום של הסרט הידוע תחת שמש טוסקנה.
אתרי העיר > אדריכלות הרנסאנס

שתיים מהכנסיות של קורטונה הן דוגמאות לאדריכלות הרנסאנס.
כנסיית סנטה מריה נואובה נבנתה על ידי ג'ורג'ו וזארי בשנת 1554 עם בסיס בצורת מרובע. תוכנית המבנה מעוצבת כצלב יווני עם כיפה מרכזית שהושלמה רק במאה ה-17. בתוך המבנה ארבעה עמודים גדולים התומכים בפנס של הכיפה. בצדדים ארבע הזרועות של הצלב מקורות בקמרונות חבית, בעוד בחללים של הזוויות נמצאות ארבע כיפות קטנות. בין העבודות בכנסייה נמנות "הלידה" של אלסנדרו אלורי ו"ההכרזה" של אמפולי. הכנסייה נמצאת במצב גרוע, ואינה פתוחה למטיילים או למתפללים.
כנסיית סנטה מריה דלה גרציה אל קלציאנו (מרים המבורכת של בור הסיד). נבנתה בשנים 1484-1515 על ידי פרנצ'סקו די ג'ורג'ו כמשכן לאיקונין שנחשב כקמע מחולל ניסים. במקורו היה האיקונין על קיר של מתקן לשריפת סיד, ומכאן הכינוי קלציאנו. במקרים כמו אלה, שבו הרנסאנס האידיאלי כמובן מתרכז בבניית אולמות, בחלק המזרחי של המבנה הוקם האולם בצורה ריכוזית והוכתר בכיפה גדולה אשר מזכירה את כיפת הדואומו של פירנצה. בפנים הקתדרלה המשוחזר יש קשתות גבוהות מהרגיל.
אתרי העיר > כנסיות אחרות

הדואומו של קורטונה (סנטה מריה)
בזיליקת סנט מרגרטה
ספיריטו סנטו
סן בנדטו
סן כריסטופורו
סן דומיניקו
סן פיליפו נרי
סן פרנססקו
סן מרקו
סן ניקולו
סנטה צ'יארה
הכנסייה (לשעבר) של ישו
מנזר פרנטה
המנזר הפרנציסקני בלה קאל
סן דונינו
סן מיקלה
מקדש המדונה
סן ביאג'יו
סן מרקו המטיף
תחבורה

העיר מקושרת למסילת ברזל, והתחנה הקרובה ביותר אליה היא קמושיה-קורטונה, במרחק 3 ק״מ. מהעיר יוצאות רכבות לפירנצה, רומא, פוליאנו ופרוג'ה.
אנשים מפורסמים

סנט מרגרט מקורטונה (1247-1297)
לוקה סיניורלי (1445-1523)
פייטרו ברטיני (פייטרו דה קורטונה) (1596-1669)
ג'ינו סווריני (1883-1966)
ערים תאומות

צרפת שאטו-שינון, צרפת
אלבניה קרויה, אלבניה
ניקרגואה סן חוזה דה לוס רמאטס, ניקרגואה
הונגריה אובודה, בודפשט, הונגריה
ארצות הברית אתונה, ג'ורג'יה, ארצות הברית
הערות שוליים

↑  Andre Rieu in Cortona, www.andrerieutranslations.com
↑  Cortona main Events | Most important events in town, Cortona Mia (באנגלית אמריקאית)
↑  Sagra della Bistecca, Living Cortona (באנגלית אמריקאית)
| --- | --- |
בקרת זהויות :  NLI: 987007561809205171  BnF: cb11948871b (data)  GND: 4085340-8  ICCU: UFIV002576  LCCN: n79054574  MusicBrainz: 4470608c-220d-4306-bfd7-5ac9e0426550  NKC: ge408077  SUDOC: 027450090  VIAF: 145402213   WorldCat (עם VIAF): 145402213 
בית העירייה של קורטונה
ויה נציונלה, הרחוב הראשי של העיירה
״הבשורה״ של פרה אנג'ליקו
התוכנית של כנסיית סנטה מריה נואובה
חזית הדואומו של קורטונה